Tai prins mês dal 1980 la clape culturâl La patrie dal Friûl e mande une letare ai comuns furlans par invidâju a meti fûr cartei ancje par furlan dongje di chei uficiâi par talian. Une copie de letare a fo publicade in Lui ancje tal gjornâl Patrie dal Friûl e daspò ancje sul mensîl Int Furlane. I esemplis tal cjamp no jerin tant favorevui, intal 1976 la prefeture di Belun e veve fat gjavâ daurman i cartei bilengâi metûts fûr tal comun di Sapade (par talian e par todesc sapadin) e compagn al jere lât tal comun di Livinallongo cul ladin.